PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT
asupra Propunerii legislative pentru abrogarea lit. f) a alin. (1) din art. 21 al Ordonanţei nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale
Propunerea legislativă pentru abrogarea lit. f) a alin. (1) din art. 21 al Ordonanţei nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale, a fost transmisă la Comisie cu nr. Pl-x 486 din 11 noiembrie 2013.


Comisia pentru cultură, arte, mijloace de informare în masă a fost sesizată pentru dezbatere în fond cu această iniţiativă legislativă, spre avizare fiind transmisă Comisiei pentru buget, finanţe şi bănci şi Comisiei juridice, de disciplină şi imunităţi, care  au transmis avize negative. 

În redactarea raportului, Comisia a ţinut cont de avizul favorabil, cu observaţii şi propuneri, nr. 554 din 17.06.2013, emis de Consiliul Legislativ, precum şi de Punctul de vedere al Guvernului transmis cu nr. 1316 din 25.07.2016, care nu susţine adoptarea iniţiativei legislative.. 

Prin obiectul de reglementare şi conţinutul său, propunerea legislativă face parte din categoria legilor ordinare. 

În calitate de primă Cameră sesizată, Senatul a respins iniţiativa legislativă în şedinţa din 6 noiembrie 2013. 
Comisia a dezbătut propunerea legislativă în şedinţa din data de 12 iunie 2014. 

Propunerea legislativă are ca obiect de reglementare abrogarea lit. f) a alin. (1) din art. 21 al Ordonanţei nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale, în sensul eliminării cotei de 3% din încasările realizate de operatorii economici din vânzarea calendarelor sau cărţilor poştale, afişelor, posterelor, imaginilor autocolante ori a tipăriturilor mixte, din categoria veniturilor proprii ale Fondului Cultural Naţional.

Raportul Comisiei a fost adoptat cu majoritate de voturi.

Potrivit prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, Camera Deputaţilor este Cameră decizională. 
În urma dezbaterii, Comisia pentru cultură, arte, mijloace de informare în masă propune plenului respingerea propunerii legislative pentru abrogarea lit. f) a alin. (1) din art. 21 al Ordonanţei nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale întrucât, prin modificarea propusă s-ar reduce şi mai mult cuantumul bugetului Fondului Cultural Naţional, afectând atât funcţionarea acestei instituţii, cât şi procesul de finanţare a proiectelor culturale.

